A finales de 1880, la familia instalóse finalmente en San Petersburgo y en septiembre del añu siguiente Krúpskaya ingresó nun ximnasiu femenín, el Ximnasiu Príncipe A. A. Obolenski, nel que l'ambiente favoreció'l desenvolvimientu de les sos aptitúes, al contrariu que nos dos anteriores, qu'abandonara llueu.[15] Estudió nel ximnasiu, con notes escelentes,[4] hasta 1887 y depués permaneció nél hasta 1891 como profesora suplente.[16] Realizó amás l'añu opcional que lu capacitaba como maestra.[17]